Hele tre nordjyske lokaliteter er blandt de fem byer, hvor stormens vindstød har været højest.

Stormen 'Urd' har for alvor ramt Danmark. Der er registreret vindstød noget over grænsen for orkan, som ligger ved 32,6 meter i sekundet. Og i top fem over de kraftigste vindstød i landet ligger hele tre nordjyske lokaliteter. I Nordjylland har vindstødende været værst i Hirtshals, hvor de kraftigste vindstød var på 36 meter i sekundet. Også Hanstholm og Skagen var godt med. Her blev der målt vindstød på 35 meter i sekundet. I Torsminde har man haft stormens voldsomste vindstød på 38,1 meter i sekundet, der er langt over grænsen for orkan.